CELEX: 31988R3491
Language: ro
Date: 1988-11-09 00:00:00
Title: Regulamentul (CEE) nr. 3491/88 al Comisiei din 9 noiembrie 1988 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               79
            
         31988R3491
   
               L 306/18
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3491/88 AL COMISIEI
   
   din 9 noiembrie 1988
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3174/88 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate regulamentului menționat anterior, trebuie stabilite dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate, mărfurile descrise în coloana 1 a tabelului inclus în anexa la prezentul regulament trebuie clasificate la codurile NC corespunzătoare indicate în coloana 2, în conformitate cu explicațiile incluse în coloana 3;
   întrucât măsurile prevăzute de prezentul regulament sunt conforme cu avizul Comitetului pentru Nomenclatura Combinată,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului inclus în anexă trebuie să fie clasificate în Nomenclatura Combinată sub codurile NC corespunzătoare, indicate în coloana 2 a tabelului menționat.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 noiembrie 1988.
      
         
            Pentru Comisie
         
         
            COCKFIELD
         
         
            Vicepreședinte
         
      
   
   
      (1)  JO L 256, 7.9.1987, p. 1.
   
      (2)  JO L 298, 31.10.1988, p. 1.
   ANEXĂ
   
               Descrierea mărfurilor
            
            
               Clasificare
               (Codul NC)
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Produs denumit „flaps of herring” alcătuit din partea dreaptă și partea stângă a unui hering (fără cap, măruntaie, înotătoare, cu excepția înotătoarei dorsale și fără oase), ținute de pielea de pe spate, congelat
                        
                     
            
               0304 90 21
               sau
               0304 90 25
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate și cu textul de la codurile NC 0304, 0304 90 21 și 0304 90 25.
               Produsul nu se consideră file (A se vedea de asemenea notele explicative ale sistemului armonizat, poziția 0304).
            
         
               
                           2.
                        
                        
                           Folie de polieter sulfonic acoperită prin pulverizare catodică de metal, de nitrură metalică, de oxid metalic sau de carbură metalică
                        
                     
            
               3921 90 50
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate și cu textul de la codurile NC 3921, 3921 90 și 3921 90 50. Dat fiind că produsul este acoperit cu metal, nitrură metalică, oxid metalic sau carbură metalică, acesta nu corespunde textului de la codul 3920.
            
         
               
                           3.
                        
                        
                           Dihidrurobis(2-metoxietanolat) aluminat de sodiu în soluție (aproximativ 70 % în greutate) în toluen
                        
                     
            
               3823 90 99
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate și cu textul de la codurile NC 3823, 3823 90 și 3823 90 99. Acest produs nu poate fi clasificat la capitolul 29 deoarece nu se respectă dispozițiile de la nota 1 litera (e).
               Este un preparat chimic care nu este menționat și nici inclus în altă parte.